text
stringlengths 4
210
|
---|
lesa ati na iwe pa kuteka umutima pantu waciba tausosele bwangu eco na iwe nakupelako ubusuma panono |
no busuma ubu nakupa bula amasako aya nobe wakulabeka panono |
na bantu bakalakulumba wkuti uli musuma eco nomba ne shina lyobe niwe mulumbelumbe pantu abantu bakalanumbila mu kulumbula ishina lyobe |
ilyo lesa apwile aya mashiwi asalanganya ifyuni fyonse |
pali kantunse kapela |
uyu mulumbe uli na mafundisho ayasuma |
na kuli fwe bantu cilamoneka umusango uyu wine |
umuntu nga ashukila icifulo icikalamba icisuma kuti camufimba pa menso alacitacita fye ifyo alefwaya alasuula abaiye alaitakisha |
ukucita umusango uyu ec kuiletelela |
icalo cifwaya abafuuka abamutembo abaisuula ebo naco eicindika |
kwali fye bamunyina babili abasuminishe lelo abengi tabaishibe bwino kabili kwali na bambi abapukwinye fye mitwe mukutwishika |
ifi efyo ukwishiba kwa baibele mu nkuta shesu kuli |
tatulafika pacipimo cakwishibisha nga cakuti yesu kristu ni lesa nangu iyo |
ili sambililo lyalatwafwa ukuya kuntanshi mukwishiba ifyo tuli no kusambilisha baibele mu nkuta shesu |
nakuba yesu ni lesa mu cine |
icilonganino lintu catendeke calebombo kulingana na masambililo yalefundwa kubatumwa ikumi na babili |
balipelwe nsambu shakuba inte shakwa kristu kabili abakwimininako kristu |
ilintu shikulu atutubwike kubafwa no kubwelela ku mulu abantu basambilile kuli wene lintu ali pano isonde ebali no kuba bakasambilisha ba bantu |
mako three fourteen asalilepo ikumi na babili ukuti babe nankwe kabili ukuti abatume kukubila |
yesu ali kasambilisha mukalamba |
ishiwi lya rabi mu cihebere lipilibulo kuti shikulu nelyo kasambilisha |
lyali lishina lya mucinshi ilyalesonta kuli kasambilisha |
maliya afikile na kucipimo cakwita yesu ati raboni icalolele mukuti shikulu nelyokasambilisha uwacilamo |
yesu aishibikilwe ku mano akwete ukufuma ilintu ali ne myaka yakufyalwa ikumi na ibili |
ili cali ni nshita ali mwitempele ukumfwa kuli bakasambilisha elyo no kulabepusha mepusho |
abalipo balipapile pamulandu wamyumfwile pamo na masuko yakwe |
kasambilisha abala asambilila umwine |
apa tulemonapo ifyo ilintu yesu talatendeko kusambilisha alisambilile |
ni mumusango umo wine abantu abalesungamino kuba bakasambilisha balingile baipela kukusambilila |
bushe kuti twasambilisha shani ukwabulo kusambilila |
icishiba ca menshi kuti catuma menshi mumumana nga cakuti cabala capokelela |
ici calola mukuti tilingile ukutwalililo kusambilila pamo no kufwailisha malembo |
elyo twingabomba pamo nga yesu uwalesambilisha bantu mu maka ico alishibe fintu alelandapo |
ilintu tulesambilishe cebo ico ifwe twasambilile tekuti tutine abantu |
nga cakuti abantu bakana masambililo tulebapela tabalekana ifwe lelo balekana lesa |
kasambilisha alingo kubo wa mushilo |
bakalemba mukati ka ba yuda bali bantu abalelembe cebo cakwa lesa mumifungulo muli ilya nshita |
nelyo aishibe cebo bwino baishibikwe ukuba babumbimunda |
ilingi line balesange nshila shakuleukilamo kucite fyo baibele yalesambilisha |
tatulingile ukupelela fye pakwishiba baibele lelo tulingile ukucite fyo ilesambilisha pakuti tube cakumwenako ku bantu tulesambilisha |
nga cakuti twaba abamushilo mumyeo yesu abantu tabakapelele fye pakumfwa masambililo yesu lelo bakasambilila na ku fintu balemona mu myeo yesu pamo |
ilintu abantu baumfwile yesu alesambilisha balipapile pa kumfwa ifyo amasambililo yakwe yapusene kuli yalya balepokelelo kufuma kuli bakalemba |
bushe fintu fyamusango nshi tusambilisha |
kasambilisha abomfye cebo cakwa lesa pakusambilisha |
pamo nga bakasambilisha umulimo wesu kulanga bantu ifyaba mu cipingo |
yesu aebele abantu ukuti isambililo alepele telyakwe umwine lelo lyapelwe kuli wene na wishi |
yesu alengele abasambi abali pabulendo bwakuya ku emao ukwibukisha malembo |
kasesema esra alebelenga malembo mukutekanya elyo alelondolwela bantu ifyo lesa alefwayo kuti bacite |
bakasabilisha bamo basambilishe fishilano fya bantu |
ifishilano fimo tafyabipa lelo fimbi fyalibipa kabili filapusana nefyo cebo cakwa lesa cisosa |
na yesu alicenjeshepo alisokele abantu pamulandu wa ubu bwafya mwaleke funde lyakwa lesa no kubake fishilano fya bantu |
lelo kwa fye ukushinshimuna banshinshimuna amasambilisho basambilisha mafunde ya bantu |
takwabe cintu nangu cimo icingabombo mulimo untu amalembo yabomba ico yena yonse yabe cebo caputwamo kuli lesa |
yaliikwatila maka ayane |
ukubomfya malembo ekwalengele kasebanya ukufulumuka ukufuma kuli yesu |
amalembo yalatukoselesha pamo no kutupele subilo |
ifintu fya musango yu fyalembelwe kale sana kukutusambilisha |
aya yene amalembo yalatupele subilo pamo no kutukoselesha ilintu tucili mukulolela malayo yakwa lesa ukufikilishiwa |
paulo acinkwile abakalamba balukuta ukuti panshita yamyaka itatu ilintu ali nabo mu efese alepyungila shikulu |
ici calola mukuti mu kubomba kwakwe mwali ifyo alecita ifingi |
icipande calenga fisano |
lelo e bushiku bwa kuya ku lusaka ku kumona abafyashi bakwa janet |
joni abukile bushikushiku |
alasamba fye alalolela cibusa wakwe japhet daka uo bapangane nankwe ukumusenda muli motoka wankwe |
papita fye akashita kanono na japhet afika |
joni alalonga katundu wakwe muli motoka |
baima balola na ku nganda kwa janet basanga janet pa musebo epo alelolela |
mukwai japhet daka kuti cilya alolesha janet acenwa ku menso na mafiga yakwa cikashana |
daka aisha ne cefu aipusha joni ati bushe e bamama wenu aba |
joni e aba bene we sano nga kanshi ni shani |
daka awe naipusha fye pantu nshabeshiba |
apo pene balonga no tupe twakwa janet muli motoka bayamba no kuya |
nshila yonse daka aleumfwa ngo uli mu ciloto ku mulandu wa kulowa kwa kacena kalefuma kuli janet |
mwatile mushilunda na kalishiwi na kaluseko kakwa janet daka ni cikanga alundeko impanga ukuyafika ku bulawayo pa lusaka paipipa |
pa kulanga bufundi bwa kwensha motoka pa kucinja amagia kuti alefukila no kufukila te pa mangungu ni cikanga motoka akwate amagia mutanda |
pa kapiri mposhi batala baika ukufungululako amolu bashitapo na tumotumo ifi balalya |
kabili baima balaya |
mu broken kandolo emo baposele inshita ikalamba pantu daka ali no kumonana na bakalamba bakwe mu lokosheni lwa bwaca |
baile bonse na joni na janet |
bati bafume mu broken hill daka anunsha motoka iyakunuunsha kuti ciletwala mu two koloko bali na mu lusaka |
bayalukila ku matero ukwaleikala abafyashi bakwa janet |
motoka ayafika na pa mwinshi wa nganda ya bafyashi bakwa janet |
joni apo pene alatotela daka ati we mfumu yandi natotela sana bushe ninshi ni nshita nshi iyakubwelelamo |
daka pakubala ndi no kuyafika ku mazabuka |
nga nabwela ku mazabuka nkesasendama muno lusaka mwine |
elyo nga mulefwaya tukesabwelamo nenu ku mufulira ubushiku bukakonkapo |
kanshi ekutila muli ne nshiku shitatu muno lusaka |
joni cisuma sana nga mwabwela ku mazabuka tukesaumfwana nga tuli no kubwelelamo nenu ku mufulira |
daka bati bamuteeke ku cakulya akaana ati kwena nasantika sana lelo tuli no kukumana nabo twapangene nabo pa two thirty e calenga nshikwete nshita |
aya no kuya |
banyina kwa janet te pa nsansa pa kumona joni lumbwe wa mwana wabo |
neco tabalesubila janet ukufwayo kupwa batemenwe nganshi pa kumona cijoni cacindama ifi |
na pa mulandu wa kwikalisha mu lusaka inshita ikalamba ba nyina kwa janet basukile baishiba icibemba |
kanshi e lulimi balelanda bonse na janet wine |
bawishi kwa janet basangile fye elyo babwelelamo ku ncito lelo bali no kwinuka pa four koloko |
banafyala joni te pa kumulolekesha ilyo alebalondolwela ulwa kumwabo ku chinsali balesuminisha fye tonse uto alesosa |
ilyo bashifyala joni bafikile ukufuma ku ncito joni atemenwe sana pantu bali ne mipulwe ya kusosa ne milangwe |
ico baishibe ukuti joni mubemba batampa no kumusesha ubunungwe abati iwe we mwana wa mubemba niwe ulefwaya ukuupa umwana wandi bati |
wishibe nga wamuupa na iwe uli no kusanguka umunsenga |
mwana wandi talinga kusangulo mubemba epali nga mwaya nankwe ku lubemba wayamupatikisho kuniina ku miti na bwanakashi |